Diari Oficial de la Generalitat Valenciana


Sumari del DOGV 5280, del 14-06-2006 (2006/7049)

RESOLUCIÓ de 6 de juny de 2006, de la consellera de Cooperació i Participació, de la Presidència de la Generalitat, per la qual s'adjudica una beca per a la realització d'estudis de postgrau en el Col·legi d'Europa a Natolín (Varsòvia) durant l'any acadèmic 2006-2007.
----------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5280

Data del DOGV
:   14-06-2006

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2006/7049


Organisme emissor
:   Presidència de la Generalitat

Tipus de document
:   Resolució

RESOLUCIÓ de 6 de juny de 2006, de la consellera de Cooperació i Participació, de la Presidència de la Generalitat, per la qual s'adjudica una beca per a la realització d'estudis de postgrau en el Col·legi d'Europa a Natolín (Varsòvia) durant l'any acadèmic 2006-2007. [2006/F7049]  
Vist que per Resolució de 8 de febrer de 2006, de la consellera de Cooperació i Participació, van ser aprovades les bases de la convocatòria per a la concessió d'una beca per a la realització d'estudis de postgrau en el Col·legi d'Europa de Natolín (Varsòvia) durant l'any acadèmic 2006-2007, i ha sigut publicat el preceptiu anunci en el Diari Oficial de la Generalitat número 5.199, de 15 de febrer de 2006.  
Vist que hi ha consignació pressupostària suficient, a càrrec del capítol IV, codi de línia T4046, programa 112.40, del Pressupost de la Generalitat Valenciana per a l'any 2006.   
Vist que la comissió de selecció per a l'examen de les sol·licituds de beques, en la reunió que va tindre lloc el 2 de maig de 2006, va procedir a l'estudi i valoració de totes les sol·licituds presentades d'acord amb els requisits i criteris establits en les bases de l'esmentada convocatòria, així com l'acord de convocar els candidats que van superar la primera fase del procediment de selecció per a la realització de l'entrevista els dies 11 i 12 de maig de 2006.  
Vist que una vegada dut a terme el procediment de selecció i elaborades les relacions de candidats, es va establir l'orde de prelació per a la proposta d'adjudicació de la beca a remetre al Col·legi d'Europa, en els termes reflectits en l'acta de la reunió celebrada el dia 12 de maig de 2006.   
Una vegada remesa esta proposta al Col·legi d'Europa, este va comunicar el passat 23 de maig l'admissió de Vanessa Martí Moya, com també la candidata de reserva, Mireia Juste Castillo.   
Amb data 26 de maig es va rebre la renúncia de Vanessa Martí Moya.  
Atés el que disposa la Llei 38/2003, de 17 de novembre, General de Subvencions, el Decret 108/1992, de 6 de juliol, del Govern Valencià, pel qual es regula la concessió de beques, com també el que establix l'esmentada resolució de 8 de febrer de 2006, de la consellera de Cooperació i Participació, de convocatòria de la beca.  
Atesa la delegació de competències efectuada per l'article tercer de la Resolució de 2 de novembre de 2004, del president de la Generalitat (DOGV núm. 4.878 de 08.11.2004).  
Per tant, resolc:  
Primer  
Adjudicar la beca per a la realització d'estudis de postgrau en el Col·legi d'Europa de Natolín (Varsòvia) durant l'any acadèmic 2006-2007 a Mireia Juste Castillo.   
Segon  
Constituir la borsa de reserva, a l'efecte de cobrir les vacants que pogueren produir-se, amb els candidats que es relacionen en l'annex I d'esta resolució.  
Tercer  
Declarar exclosos als candidats que figuren en l'annex II, pels motius que s'hi indiquen.  
Contra esta resolució que posa fi a la via administrativa, es podrà interposar potestativament un recurs de reposició davant del mateix òrgan que ha dictat l'acte, en el termini d'un mes comptat des de l'endemà de la seua publicació, o bé, un recurs contenciós administratiu davant de la Sala Contenciosa Administratiu del Tribunal Superior de Justícia de la Comunitat Valenciana, en el termini de dos mesos comptats des de l'endemà de la seua publicació. Tot això de conformitat amb el que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú i en els articles 10 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, sense perjuí que s'utilitze qualsevol altra via que es considere oportuna.  
València, 6 de juny de 2006.. La consellera de Cooperació i Participació (per delegació, Resolució de 2 de novembre de 2004, del president de la Generalitat): Gema Amor Pérez.  
Annex I  
Relació dels candidats que componen la borsa de reserva prioritzada (Per orde de puntuació)  
 Candidat/a   
1r José Luis López Valenciano   
2n Juan González Hernández   
3r Julia Carceller Stella   
Annex II  
Relació de candidats exclosos  
Candidat/a Motiu   
Juan Pablo Monteagudo Piqueras Dessistiment de la sol·licitud   
Emilio Amezcua Ormeño Dessistiment de la sol·licitud   
Vanessa Martí Moya Dessistiment de la sol·licitud